Diari Oficial de la Generalitat Valenciana


Sumari del DOGV 4882, del 12-11-2004 (2004/11051)

Informació pública de la no programació del sector 04-SU-R, situat entre sòl no urbanitzable, ronda de circumval·lació i unitats d'execució 64-UE-R i 65-UE-R.
--------------------------------------------------------------------------------------------------------------------------------------------------------------

### Dades del document

Número de DOGV
:   4882

Data del DOGV
:   12-11-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/11332


Organisme emissor
:   Ajuntament de Castelló de la Plana

Tipus de document
:   Anunci

Informació pública de la no programació del sector 04-SU-R, situat entre sòl no urbanitzable, ronda de circumval·lació i unitats d'execució 64-UE-R i 65-UE-R. [2004/Q11394]
  
El Ple de l'Ajuntament, en data 24 de juny de 2004, va adoptar el següent acord:
  
«1. En data 27 de setembre de 2000, la mercantil Deurcas, SA, va presentar davant d'aquest ajuntament una alternativa tècnica de programa acompanyada de pla parcial per al desenvolupament urbanístic del sector 04-SU-R, situat entre sòl no urbanitzable, unitat d'execució 67-UE-R, unitat d'execució 65-UE-R i ronda est. Seguidament es va protocol·litzar la documentació referida i es va exposar al públic en els terminis i als efectes establits en la llei.
  
2. En data 9 de febrer de 2001, s'obrí l'única plica, presentada per Deurcas, SA.
  
3. Amb posterioritat, la documentació es va sotmetre a informe dels serveis tècnics municipals, que van manifestar diverses deficiències relatives a l'ordenació de zones dotacionals, secció de vials, regulació de les ordenances, plànols, etcètera, que van ser notificades a la persona interessada.
  
4. En data 4 de maig de 2004, es va presentar una nova documentació que ha sigut informada pels tècnics municipals. I tenint en compte que:
  
I. De l'informe de l'arquitecta municipal es desprén, entre altres extrems, que el pla parcial presentat no resol de forma adequada la situació de la zona verda, la qual vindria a contravindre el criteri de centralitat disposat en el Reglament de Planejament; el sector afronta pel nord i oest amb un sòl en procés d'urbanització i edificació i, pel sud, amb el sòl no urbanitzable; la tipologia de les zones confrontants és d'edificació residencial en bloc, amb una densitat de 62 hab/ha i un aprofitament tipus de 0,67 m2t/m2s; la situació del sector 04-SU-R no pareix la més adequada per a construir habitatges unifamiliars ja que donada la seua situació, morfologia i superfície hauria d'encaixar en la zona confrontant amb la qual no comparteix importants paràmetres urbanístics, i fa difícil la seua adequada ordenació.
  
II. És important preparar sòl en què puguen allotjar-se habitatges protegits, i resulta convenient reorientar en aquest enclavament la trama urbana, i completar la ciutat fins al límit que forma la ronda de circumval·lació, per la qual cosa resulta convenient no programar el sector 04-SU-R i estudiar novament la zona des del punt de vista de la seua ordenació urbanística.
  
III. De l'article 47.4 i 57 de la Llei Reguladora de l'Activitat Urbanística es desprén que el Ple de l'Ajuntament podrà rebutjar raonadament totes les iniciatives, per considerar que cap d'elles ofereix base adequada per a això, i resoldre la no programació. Els òrgans competents podran acordar la suspensió de l'atorgament de llicències, a fi d'estudiar la formació o reforma de plans; la suspensió de llicències implica la d'aprovació de programes.
  
Per tot això, vistos els preceptes mencionats i els informes de les assessores de Planejament i Jurídic de Planejament i Gestió, a proposta de la Comissió Informativa d'Urbanisme i Obres, s'acorda:
  
1. No programar el sector 04-SU-R, situat entre sòl no urbanitzable, ronda de circumval·lació i unitats d'execució 64-UE-R i 65-UE-R i en conseqüència rebutjar la documentació presentada per Deurcas, SA.
  
2. Suspendre l'atorgament de llicències i acords aprovatoris de programes per a nou estudi del pla en l'àmbit del referit sector».
  
Contra l'acte que es publica, qualsevol interessat podrà interposar recurs contenciós administratiu, a partir del dia següent a aquell en què es practique la present publicació, davant de la Sala Contenciosa Administrativa del Tribunal Superior de Justícia de la Comunitat Valenciana dins del termini de dos mesos (arts. 52 de la Llei 7/1985, de 2 d'abril, Reguladora de les Bases de Règim Local, modificada per Llei 11/1999, i 10, 45 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa).
  
La qual cosa es fa pública per a general coneixement.